GiliGold/VAD_KnessetCorpus huggingface dataset:
סאלח טריף: תיקנתי אותך מיליון פעם על כך, כי לדרוזים אין בעיה.
סאלח טריף: אל תכניס אותנו לזה.
משה גפני: מה אתה רוצה ממני, אני מצטט את בג"ץ.
סאלח טריף: בסדר, אז בג"ץ טעה, אתה מוכרח לטעות אחריו?
משה גפני: לכן אדוני היושב ראש – אני מבין שיש רגישות.
משה גפני: היות והצעתו של חברי, חבר הכנסת יצחק כהן, מדברת על 4 חודשים, בואו נעבור את התקופה הזו.
משה גפני: הוויכוח הזה הרי יימשך גם בממשלה הבאה, יהיה ראש הממשלה מי שיהיה.
משה גפני: אנחנו גם מתבזים בעיניי הציבור.
משה גפני: אני מבקש, אדוני היושב ראש.
משה גפני: אם רוצים לא להתבזות בעיניי הציבור, ולא להפוך את החוק לפלסתר – אתה יושב ראש הוועדה המיוחדת.
משה גפני: אתה הבאת ביום שני שעבר הוראת שעה.
משה גפני: התקיים על זה דיון.
משה גפני: לא התקיימה הצבעה.
משה גפני: אני מודע לרגישות הזו.
משה גפני: אני מציע, אם אנחנו יכולים לקבל החלטה, שהחוק הזה לא ייקרא חוק ממשלתי, נביא אותו להצבעה בקריאה ראשונה, נהפוך אותו ל- 4 חודשים במקום שנה, כפי שמופיע בהוראת השעה, ונשלים את החקיקה עוד היום.
סאלח טריף: אני מבקש להצביע על בקשתו של חבר הכנסת יצחק כהן לפטור מחובת הנחה.
אופיר פינס-פז: זה לא קשור לוועדת הכנסת.
יצחק כהן: אני מבקש את זה מהוועדה.
אופיר פינס-פז: אתה לא יכול לבקש - -
יצחק כהן: יש פה את מזכיר - -
אופיר פינס-פז: אי אפשר.
אופיר פינס-פז: אפשר לבקש פטור מחובת הנחה.
סאלח טריף: ועדת הכנסת יכולה להמליץ, ההחלטה היא של היושב ראש.
ראובן ריבלין: היושב ראש הוא המחליט.
סאלח טריף: הבקשה שלי, חבר הכנסת יצחק כהן, כמובן, שהדיון יהיה היום.
סאלח טריף: בכל מקרה, ההחלטה היא של היושב ראש, אין מה לעשות.
סאלח טריף: רבותיי, מי בעד לאשר פטור מחובת הנחה?
סאלח טריף: בעד – 11.
סאלח טריף: נגד- 6.
סאלח טריף: בקשתו של חבר הכנסת יצחק כהן אושרה.
ראובן ריבלין: רביזיה.
ראובן ריבלין: עוד שתי דקות.
סאלח טריף: מי מסכים לרביזיה עוד שלוש דקות?
סאלח טריף: מי בעד? 6.
סאלח טריף: רוב.
סאלח טריף: 2 נמנעים.
סאלח טריף: אנחנו זימנו את הישיבה המיוחדת הזאת לאור הפרשנות של היועץ המשפטי של הכנסת – שאני מאד מכבד אותה – בעניין סתירה שיש בין החלטה שהתקבלה לחוק יסוד: הכנסת שמשמעותה שהכנסת צריכה להתאים את חוק היסוד שלה לאפשרות שלא היתה קיימת בעבר של בחירות מיוחדות לראשות הממשלה.
סאלח טריף: לכן אנחנו דנים בהצעת חוק יסוד: הכנסת (תיקון מס' 28).
סאלח טריף: צבי ענבר:
סאלח טריף: צבי ענבר: סעיף 31 לחוק יסוד: הכנסת קובע כך: הכנסת תקיים שני כנסים לשנה; הכנס האחד ייפתח תוך ארבעה שבועות לאחר חג הסוכות, הכנס השני – תוך ארבעה שבועות לאחר יום העצמאות; זמנם של שני הכנסים יחד יהיה שמונה חודשים לפחות.
סאלח טריף: נבחרה הכנסת שלא במועד הקבוע בסעיף 9, תקבע ועדת הכנסת את זמנם של שני הכנסים בשנה שבה נבחרה הכנסת כאמור.
סאלח טריף: סעיף 33 לחוק היסוד קובע כך: הוראות בדבר כינוס הכנסת שלא בתקופת הכנסים, כאמור בסעיף 31, יקבעו בחוק.
סאלח טריף: כאשר נחקקו הוראות חוק יסוד: הכנסת בדבר כנסי הכנסת, היתה בהם התייחסות לצורך בשינוי המועדים בשל קיומן של בחירות לכנסת.
סאלח טריף: חוק יסוד: הממשלה משנת 1992 קבע, בנוסף לאפשרות של בחירות לכנסת ולראש הממשלה, גם בחירות מיוחדות לראש הממשלה בלבד.
סאלח טריף: ואולם המחוקק לא נתן דעתו לכך שגם בעת עריכתן של בחירות מיוחדות בלבד, יש צורך ביציאת הכנסת לפגרה, וזאת הן בשל כך שחברי הכנסת ומפלגותיהם טרודים בתעמולת הבחירות המיוחדות, והן בשל כך שמשכן הכנסת משמש, בעת קיומן של בחירות, גם לקיום פעולותיה של ועדת הבחירות המרכזית, וחלק מעובדי הכנסת אף ממלאים בתקופה זו תפקידים בוועדת הבחירות המרכזית.
סאלח טריף: אשר על כן, יש צורך להסמיך את ועדת הכנסת לקבוע מועדי פגרות שלא בהתאם לכללים הקבועים כיום בסעיף 31 לחוק יסוד: הכנסת, גם בשנה שבה נערכות בחירות מיוחדות.
סאלח טריף: כמו כן, מוצע לקבוע בחוק יסוד: הכנסת את העקרון בלבד של קיום הכנסים בפגרות, ואת הפרטים לקבוע בחוק הכנסת, התשנ"ד-1994, כפי שנעשה לאחרונה לגבי כינוס הכנסת שלא בתקופת הכנסים (תיקון סעיף 33 לחוק יסוד: הכנסת והוספת סעיף 9 לחוק הכנסת).
סאלח טריף: על כך אני מוסיף – העניין הובא בפני יושב-ראש ועדת החוקה, חוק ומשפט אשר נתן את הסכמתו לכך שהצעת חוק זו תידון בוועדת הכנסת, ואני מציג בפני יושב-ראש הוועדה את הסכמתו בכתב של יושב-ראש ועדת החוקה, חוק ומשפט.
סאלח טריף: כיוון שאנחנו מדברים בתיקון חוק יסוד: הכנסת וחוק הכנסת, אזי נראה לי שניתן להמשיך ולדון בהצעת חוק זו בוועדה.
סאלח טריף: אשר על כן, אני מציע בזאת לוועדה: א.
סאלח טריף: לאשר את הצעת החוק הזו לקריאה ראשונה.
סאלח טריף: לשחרר אותה מחובת המתנה – מחובת הנחה אף פעם לא משחררים, תמיד צריך להניח – מחובת המתנה הקבועה בתקנון הן לגבי הקריאה הראשונה והן לגבי הקריאה השניה והשלישית, ואז לאחר שתקבל הכנסת – ואני מבקש גם לציין שלהצעת החוק הזו במליאה בכל הקריאות די ברוב רגיל, ואז אם הכנסת תקבל את הצעת החוק הזו, היא תוכל – בסמכות הוועדה הזו – לקבוע את מועדי הכנסים והפגרות מבלי שיהיה בהם דופי משפטי.
סאלח טריף: בני אלון: מה קרה ליושב-ראש הוועדה שהוא מוכן לדבר על כך?
סאלח טריף: אליעזר זנדברג: אני הייתי מציע שבסעיף 3(א)(2) במקום: לקבוע "כנס נוסף", נכתוב: "כנסים נוספים" כי יכולות להיות כאן סיטואציות בעייתיות.
סאלח טריף: במקום שנתקן שוב, בוא ניתן אפשרות לקבוע כנסים נוספים ולא רק כנס אחד .
סאלח טריף: צבי ענבר: ורשאית היא לקבוע כנס או כנסים נוספים, ואז אין לי שום בעיה.
סאלח טריף: אליעזר זנדברג: ואז אם פתאום נצטרך עוד כנס, תמיד אפשר יהיה לעשות זאת.
סאלח טריף: צבי ענבר: קיבלתי .
סאלח טריף: היו"ר סאלח טריף: מי בעד לתקן את החוק הזה ולהעלות אותו בקריאה ראשונה?
בנימין אלון: אני רוצה קודם שהיושב-ראש ינמק למה זה נחוץ.
בנימין אלון: היו"ר סאלח טריף: סליחה, אני מאד סומך על דברי ההסבר והנימוק של היועץ המשפטי.
בנימין אלון: מי בעד?
בנימין אלון: ה צ ב ע ה בעד – 5 נגד – 2 (חברי הכנסת אלון ויורי שטרן) נמנעים – אין הצעת חוק יסוד: הכנסת (תיקון מס' 28) אושרה לקריאה ראשונה.
בנימין אלון: בקשה לשחרור הצעת חוק יסוד: הכנסת (תיקון מס' 28) מחובת הנחה מוקדמת על שולחן הכנסת
סאלח טריף: אני מבקש לשחרר את הצעת החוק מחובת המתנה בגלל הנחיצות של יציאה לפגרה.
סאלח טריף: ה צ ב ע ה בעד – רוב נגד – 2 נמנעים – אין הבקשה לשחרר את הצעת חוק יסוד: הכנסת (תיקון מס' 28) מחובת הנחה מוקדמת על שולחן הכנסת נתקבלה.
יורי שטרן: אני נגד.
סאלח טריף: אנחנו אישרנו בכל הקריאות פטור מחובת המתנה.
סאלח טריף: יורי שטרן: היתה הצבעה קודמת מי בעד שינוי החוק.
סאלח טריף: אני נגד שינוי החוק.
סאלח טריף: היו"ר סאלח טריף: נרשם שאתה נגד.
סאלח טריף: ערב טוב, אני מתכבד לפתוח את ישיבת הוועדה.
סאלח טריף: חברת הכנסת נעמי חזן מבקשת להעיר הערה לסדר.
נעמי חזן: זומנו לישיבה בשעה שבע וחצי.
נעמי חזן: השעה עכשיו שמונה ו-11 דקות.
סאלח טריף: הייתי מחוץ לכנסת כאשר התגלתה כאן בעיה.
סאלח טריף: הייתי בפגישה אצל ראש הממשלה ובכנס בביתו ולפיכך התעכבתי.
סאלח טריף: אני מתנצל על העיכוב.
סאלח טריף: על סדר היום – קביעת ועדה לדיון בהצעת חוק שירות ביטחון (הוראת שעה).
סאלח טריף: ועדת הכנסת מתבקשת לקבוע ועדה לדיון בהצעת חוק שירות ביטחון (הוראת שעה), התשס"א-2000, של חבר הכנסת יצחק כהן.
נעמי חזן: מדובר בתיקון להצעת חוק שירות ביטחון.
נעמי חזן: מימים ימימה הצעת חוק שירות ביטחון תמיד מטופלת על ידי ועדת החוץ והביטחון של הכנסת, ולכן אני מבקשת להעביר את הדיון בהצעה לוועדת החוץ והביטחון להכנה לקריאה ראשונה.
יצחק כהן: מכיוון שהצעת החוק הזאת דנה בנושאים שנידונו כבר בוועדת טל וזה למעשה בא כהמשך לאותו עניין, אני מציע שתוקם ועדה מיוחדת באותו הרכב של הוועדה המיוחדת שדנה בהמלצות של ועדת טל, שתדון בהצעה הזאת.
ראובן ריבלין: יש פסק דין של בית המשפט העליון לגבי הנושא הזה שאמר שאם רוצים איזושהי אורכה, הדבר תלוי רק בבית המחוקקים ובחקיקתו, כי הוא לא נותן יותר אורכות.
ראובן ריבלין: זאת אומרת יש שאלה אחת - אם הכנסת רוצה או לא רוצה להמשיך ולדון באפשרות למציאת פתרון, כפי שנעשה למשל בחוק טל.
ראובן ריבלין: הכנסת צריכה להכריע בעניין זה.
ראובן ריבלין: כרגע הכנסת לא תתכנס וצריך מייד להביא להכרעה אם כן או לא נותנים אורכה של ארבעה חודשים.
ראובן ריבלין: יש ועדה שהוקמה לעניין ועדת טל.
ראובן ריבלין: החוק הזה הוא חוק שנגזר מהפסקת הדיונים בוועדת טל.
יוסף לפיד: לא היה ולא נברא.
ראובן ריבלין: אין כל סיבה מדוע ועדת טל שנבחרה לא תדון באותו עניין, שהוא פרק באותו חוק.
אליעזר זנדברג: למיטב הבנתי לא ניתן להעביר את הצעת החוק הזאת לדיון בוועדת טל, כיוון שמדובר בוועדה מיוחדת שהוקמה.
אליעזר זנדברג: אני מקווה שהכנסת לא תלך כל כך רחוק בהליך לא ראוי ולא מתאים, שתקים ועדה מיוחדת לצורך העניין הזה.
אליעזר זנדברג: אני חושב שהדבר הנכון לעשות – והגיע הזמן שנפעל על פי ההיגיון והתקנון – הפורום הנכון לדון בהצעה כזאת הוא ועדת החוץ והביטחון.
אליעזר זנדברג: בישיבה הקודמת ביקשתי שנשמע חוות דעת משפטית לגבי מה שאמר בג"ץ.
אליעזר זנדברג: יכול להיות שגם זה צריך להיות חלק משיקולינו לאיזה ועדה לשלוח.
סאלח טריף: אני חושב שהחוק הזה כן נגזר מחוק טל.
סאלח טריף: הוא הוראת שעה באותה משמעות של הוראת השעה הקודמת שהיתה לשנה ולא המשכנו את הדיון בה.
סאלח טריף: לכן זה בדיוק אותו נושא, אותו עניין, ללא שום קשר, ואותה ועדה שמטפלת בכל הנושא היא הוועדה שצריכה לדון בהוראת השעה הזאת.
סאלח טריף: זו הדרך הנכונה והראויה, משום שזו הוועדה שכבר מטפלת בעניין ורואה את העניין מזה זמן רב.
זהבה גלאון: אני תומכת כמובן בדעתה של חברת הכנסת נעמי חזן להעביר את הנושא לדיון בוועדת החוץ והביטחון.
זהבה גלאון: לפני שנמשיך לשמוע את הדעות האחרות, אני מבקשת שנשמע את חוות דעתו של היועץ המשפטי.
בנימין אלון: מקור הסמכות של הוועדה המיוחדת הוא ועדת הכנסת.
בנימין אלון: יכול להיות שוועדת הכנסת סוברנית כוועדת כנסת, כי בין כך הוועדה המיוחדת צריכה להביא את המלצתה לוועדת הכנסת.
בנימין אלון: לכן יכול להיות שאפשר שוועדת הכנסת תדון בהצעת החוק.
אופיר פינס-פז: אני מציע להעביר את הדיון בהצעה לוועדת החוקה, חוק ומשפט או ועדה משותפת לוועדת החוקה ולוועדת החוץ והביטחון.
משה גפני: הוועדה המיוחדת דנה בדיוק על החוק.
משה גפני: כל מה שקרה בחוק הזה, שהציע חבר הכנסת יצחק כהן, הוא שהוראת השעה תהיה לארבעה חודשים במקום לשנה.
משה גפני: זה כל מה שקרה.
משה גפני: כבר דנו על העניין, כבר היה על כך דיון במליאה והיתה הצבעה בוועדה המיוחדת.
משה גפני: אני חבר ועדת הכנסת וכשאני יושב בוועדת הכנסת ונמצא גם חברי לסיעה הרב פרוש, אז הוא לא מדבר בגלל שאני חבר בוועדה.
משה גפני: אני מציע שגם בסיעות אחרות ינהגו כך ורק חבר הוועדה ידבר ולא אחרים מהסיעה.
סאלח טריף: אוי ואבוי לי אם אני אסתום למישהו את הפה.
יוסף לפיד: הוועדה שדנה בהצעת החוק של ועדת טל הוקמה בפרוצדורה מיוחדת לדיון ספציפי בהצעות של ועדת טל ולא דנה בהצעת חוק אחרת, כי אז צריך להקים לצורך זה ועדה אחרת.
יוסף לפיד: צריך גם לזכור שלא מדובר פה רק בפרוצדורות, אלא בחיילים.
יוסף לפיד: מדובר פה בביטחון המדינה ולכן ההיגיון מחייב שזה יהיה בוועדת החוץ והביטחון של הכנסת.
אליהו ישי: אני חושב שברור שצריך להקים ועדה מיוחדת לצורך העניין.
אליהו ישי: הוועדה המיוחדת שהוקמה טיפלה וריכזה את כל ההמלצות של ועדת טל ומזה נגזר העניין של הוראת שעה.
אליהו ישי: היות שהחוק מחייב, יש להכריז בכנסת שוב על אותו הרכב של הוועדה המיוחדת שדנה בהצעות ועדת טל לצורך הדיון בהוראת שעה זו.
סאלח טריף: אני מבקש לשמוע את ההערות של היועץ המשפטי בסוגיות האלה.
סאלח טריף: אני מבקש להתמקד בשאלה אם ועדת הכנסת יכולה לקבוע הרכב מיוחד כמו הוועדה המיוחדת שהוקמה לדיון בהמלצות ועדת טל לטיפול בסוגיה הזאת.
צבי ענבר: לפני זה הועלתה כאן גם שאלה לגבי ההחלטה שקיבל אתמול בית המשפט העליון.
צבי ענבר: ברוב של תשעה שופטים נגד שניים נדחתה בקשתו של שר הביטחון להארכת מועד ההשהיה.
צבי ענבר: בית המשפט אמר: "מתוך החומר שלפנינו עולה לכאורה כי מניעתה של הכנסת מלהמשיך בהליך החקיקה במתכונתו המוגבלת מקורו בקשיים פוליטיים שנתגלו בבית הנבחרים.
צבי ענבר: קשיים אלה, עם כל ההבנה למניעיהם, צריכים למצוא את פתרונם הפוליטי בכנסת.
צבי ענבר: אין לגלגל אותם לפתחו של בית המשפט.
צבי ענבר: עמד על כך היועץ המשפטי לכנסת בדבריו בפני הוועדה המיוחדת בציינו כי הבעיה היא פוליטית ולא בעיה שצריך לערב בה את בית המשפט".
צבי ענבר: בית המשפט קיבל גם הוא את הגישה הזאת ואמר שהוא לא נותן הארכה.
צבי ענבר: הכנסת, אנא מלאו את תפקידכם.
סאלח טריף: ולכן לא נברח מקבלת החלטה.
משה גפני: לא נותר לי אלא להסכים עם בית המשפט.
צבי ענבר: הוועדה שמן הראוי שתדון בהצעת חוק שנוגעת לחוק שירות ביטחון היא כמובן, וזה ידוע לכל, ועדת החוץ והביטחון.
צבי ענבר: אני חייב גם להתייחס לכל ההצעות האחרות שהועלו כאן.
צבי ענבר: ועדת חוקה, חוק ומשפט איננה המקום הנכון לדון בהצעה הזאת, כי היא איננה עוסקת בחוק שירות ביטחון.
צבי ענבר: גם ועדת הכנסת אינה המקום לדון בחוק שירות ביטחון.
צבי ענבר: בגלגול הראשון של הצעת החוק הזאת שאנחנו עוסקים בה, החליטה מליאת הכנסת, על פי הצעתה של ועדת הכנסת, להקים ועדה מיוחדת, בשל היותה סבורה שאין מדובר רק בבעיה של גיוס, אלא בבעיה בעלת היקף שבגינו גם ביקשו לערב את ועדת החוקה או אפילו ועדה משותפת לוועדת החוץ והביטחון וועדת החוקה, והקימו ועדה מיוחדת.
צבי ענבר: לעניין הקמתה של הוועדה המיוחדת הזאת הוגשה עתירה לבג"ץ על ידי התנועה למען איכות השלטון בישראל.
צבי ענבר: אנחנו הגנו על החלטת הכנסת, כלומר, הטיעון המרכזי שלנו היה שלכנסת יש סמכות להקים ועדה מיוחדת, והרי אנחנו יודעים שבנושאים שונים, גם כאשר הם נכנסים בתחומה של ועדה מסוימת, מקימים לעיתים ועדה מיוחדת בשל כל מיני סיבות.
צבי ענבר: כלומר, אני לא יכול לשלול את סמכותה של הכנסת להקים ועדה מיוחדת, ודאי שאני לא יכול לשלול את סמכותה של הכנסת כאשר הוקמה כבר ועדה כזאת באותו נושא והכנסת הגנה ומגינה על עמדתה ואף ביום שני בבוקר אני אהיה בבית המשפט העליון בבירור העתירה בנושא הזה.
אליעזר זנדברג: ביום שני בג"ץ יתן החלטה?
צבי ענבר: ביום שני הדיון בעל פה בנוכחות הצדדים.
צבי ענבר: לכן השאלה אם מוצדק או לא מוצדק להקים ועדה מיוחדת זו שאלה שתתברר בעוד ימים סבורים.
נעמי חזן: על כן מה אתה ממליץ?
צבי ענבר: ההמלצה שלי היא להעביר את הדיון לוועדת החוץ והביטחון.
צבי ענבר: יחד עם זאת, אני לא יכול לשלול אם תרצה הכנסת להעביר את זה לוועדה מיוחדת.
צבי ענבר: לא לאותה ועדה מיוחדת, אלא ועדה מיוחדת חדשה.
צבי ענבר: אם ועדת הכנסת תקבל החלטה שהיא מציעה למליאת הכנסת להקים ועדה מיוחדת, כי אז אני מציע שזה לא יועבר לוועדה המיוחדת הקיימת, אלא שתוקם ועדה מיוחדת חדשה שהרכבה האישי יהיה זהה, משום שהיתרון הוא בכך שחברי הוועדה המיוחדת הזאת באופן אישי עסקו בנושא.
אליעזר זנדברג: אני מבקש להתייעץ התייעצות סיעתית.
סאלח טריף: אני, כיושב ראש ועדת הכנסת, מודיע לכם בהגינות רבה שלא אאפשר בגלל טכניקות תקנוניות או כל מיני סיבות טכניות, כדי לנעכב דיון שאנחנו צריכים לדון בו בכנסת ולהכריע.
סאלח טריף: אם מסתמן רוב בכנסת לטובת חוק מסוים, זה יעבוד.
סאלח טריף: מכיוון שצריך לעשות גילוי נאות לכל מה שקורה בעניין הזה, שהוא עניין לא פשוט ולא קל לציבור הישראלי ולציבור היהודי, לא נעשה חקיקה היום, אבל היום כן נקבע את הוועדה המיוחדת.
סאלח טריף: עד צאת הכנסת לפגרת הבחירות אנחנו נכריע בסוגיה הזאת.
סאלח טריף: לא נאפשר עיכובים מסיבות טכניות, אלא מהותיות.
סאלח טריף: אם יהיה רוב כזה שמסתמן, החוק הזה יתקבל.
יוסף לפיד: אתה לא רשאי לקבוע ועדה מיוחדת.
סאלח טריף: בנושא המהותי של החוק אני אאפשר התייעצויות סיעתיות.
סאלח טריף: היות שמדובר כאן בהוראת שעה לארבעה חודשים, שנגזרת מהוראת שעה לשנה שהממשלה הגישה, והיות שמדובר בבעיה שנמצאת לפתחו של משרד הביטחון וצה"ל, והיות שמדובר כאן בסוגיה שעומדת במערכת הבחירות והיא מפלגת גם כך את העם כולו, על כן אני לא אאפשר לחבר הכנסת זנדברג ואחרים שרוצים התייעצות סיעתית בעניין הטכני הזה של הקמת הוועדה.
סאלח טריף: כלומר, אם חבר הכנסת זנדברג יעמוד על זה, אני אעשה את זה עוד שתי דקות.
סאלח טריף: אם זו התייעצות בעניין המהותי, אני כבר נענה לך ויהיו לך מספר ימים לחשוב עם הסיעה שלך מה לעשות.
אליעזר זנדברג: ביום שני בית המשפט העליון עתיד לומר את דברו בשאלת חוקיות תוקפה של הוועדה המיוחדת שהוקמה.
אליעזר זנדברג: כדאי לחכות לפסיקה הזאת.
סאלח טריף: אני שואל את היועץ המשפטי, האם הכנסת מתנהלת על פי בית המשפט העליון?
סאלח טריף: האם הכנסת לא יכולה לחוקק?
אליהו ישי: בית המשפט העליון מדבר על החוק העקרוני ולא אם להאריך את הוראת השעה בארבעה חודשים.
אליעזר זנדברג: אתה אמרת בעצמך שביום שני שלאחר חנוכה אתה מתכוון להעביר את החוק הזה בשלבי החקיקה השונים.
סאלח טריף: האם אתה עומד על כך שתהיה התייעצות סיעתית?
סאלח טריף: אני מפסיק את הישיבה להתייעצות סיעתית ובעוד שתי דקות תהיה הצבעה בשאלה לאן להעביר את הדיון בהצעת החוק.
סאלח טריף: (הפסקה)
סאלח טריף: אני מחדש את הישיבה לאחר ההתייעצות הסיעתית שביקש חבר הכנסת זנדברג.
סאלח טריף: אני מעמיד את ההצעות להצבעה.
סאלח טריף: הצעה אחת היא להעביר לוועדה מיוחדת שתוקם, הצעה שניה היא להעביר לוועדת החוקה וההצעה השלישית היא להעביר לוועדת החוץ והביטחון.
אופיר פינס-פז: אני חוזר בי מהצעתי להעביר את הנושא לוועדת חוקה, חוק ומשפט ומבקש להעביר את הדיון לוועדת החוץ והביטחון.
סאלח טריף: אם כך נעמיד להצבעה הצעה מול הצעה.
סאלח טריף: מי שבעד ועדה מיוחדת הוא בוודאי נגד להעביר לוועדת החוץ והביטחון.
סאלח טריף: מי בעד להעביר את הצעת החוק הזאת לדיון בוועדה מיוחדת שתוקם לעניין הזה?
אתי בן-יוסף: סאלח טריף - בעד אופיר פינס-פז - נגד ויצמן שירי - בעד אלי בן-מנחם - בעד סופה לנדבר - איננה מוחמד ברכה - איננו עמיר פרץ - איננו מאיר שטרית - איננו ראובן ריבלין - בעד ישראל כץ - איננו מיכאל איתן - איננו אמנון כהן - בעד משולם נהרי - בעד יצחק גאגולה - בעד יאיר פרץ - בעד נעמי חזן - נגד זהבה גלאון - נגד יולי אדלשטיין - איננו אליעזר זנדברג - נגד רוני מילוא - איננו חיים דרוקמן - בעד משה גפני - בעד עבד אלמאלכ דהאמשה- איננו בני אלון - בעד יורי שטרן - איננו
סאלח טריף: עשרה בעד, ארבעה נגד, לכן אני קובע שתוקם ועדה מיוחדת לדון בהצעת החוק.
סאלח טריף: חבר הכנסת יצחק כהן מציע שהוועדה המיוחדת תהיה באותו הרכב של הוועדה המיוחדת שדנה בהמלצות של ועדת טל.
זהבה גלאון: זה לא בסמכות הוועדה להחליט על הרכב הוועדה.
סאלח טריף: אנחנו מסכימים איתך, אבל בסמכות הוועדה להציע למליאה את הרכב הוועדה.
אופיר פינס-פז: הרכב הוועדה הוא סיעתי ולא מינוי אישי.
סאלח טריף: אנחנו נקרא את ההרכב על פי המפתח הסיעתי כפי שנקבע בוועדה ונבקש מהמליאה לאשר את זה.
סאלח טריף: נצטרך להחליף את רוני מילוא בחבר כנסת אחר.
ראובן ריבלין: במקום יובל שטייניץ יהיה ראובן ריבלין.
סאלח טריף: הסיעות השונות כפי שמיוצגות כאן יכולות בהודעה לוועדת הכנסת, כפי שנהוג, להחליף את חבריהן.
סאלח טריף: מי בעד לאשר את ההרכב המיוחד הזה?
סאלח טריף: בעד – 11 נגד – 2 נמנעים – 2
סאלח טריף: אני ממשיך את ישיבת הוועדה.
סאלח טריף: אנו דנים בהצעת חוק יסוד: הכנסת (תיקון מס' 40) (מועדי הכנסים של הכנסת) – הכנה לקריאה שניה ושלישית.
סאלח טריף: זה עתה קיבלנו הצעת חוק שאושרה במליאה בקריאה ראשונה, הצעה לתיקון חוק יסוד: הכנסת, כדי לאפשר לכנסת לצאת לפגרה לקראת הבחירות המיוחדות לראש הממשלה.
סאלח טריף: הצעת החוק הזאת, שהוכנה לצורך העניין על ידי היועץ המשפטי כצורך השעה, היא התאמה של תקנון הכנסת וחוק יסוד: הכנסת, למצב שבו יש בחירות מיוחדות לראש ממשלה, דבר שלא היה בעבר, משום שחוק הכנסת היה טוב בעבר לבחירות כלליות, שכן לא היתה בחירה ישירה ולא היתה אפשרות לבחירות מיוחדות לראשות הממשלה.
סאלח טריף: לאחר שהצעת החוק אושרה בקריאה ראשונה במליאת הכנסת, אנחנו מבקשים להביא את ההצעה לקריאה שניה ושלישית, כפי שהוכנה לקריאה ראשונה וכפי שהיא מופיעה בנוסח הכחול.
בנימין אלון: אני מברך את היושב ראש על ההצעה הזאת, שהיא נדרשת.
בנימין אלון: יש בה עיקרון אחד ברוך, בזה שמפרידים בין חוק יסוד: הכנסת לחוק הכנסת, כלומר חוק יסוד הוא כללי ואומר שהוראות בדבר זה וזה ייקבעו בחוק.
בנימין אלון: פה יש שלושה סעיפים ובחוק הכנסת נותנים את הפירוט של מה שיהיה.
בנימין אלון: אני רוצה להוסיף תיקון חקיקה – במידה שיהיה לי רוב ואם לא שזה יהיה כהסתייגות.
בנימין אלון: אני מציע שלאחר סעיף 3 בהצעה הזאת, יהיה סעיף 4.
בנימין אלון: סעיף 3 יאמר: בחוק הכנסת, התשנ"ד-1994, בסעיף 9 בסופו יהיה: "או לדיון בהצעת חוק על פי דרישת רוב חברי הכנסת".
בנימין אלון: סעיף 1 ו-2 של התיקון מתייחסים לחוק יסוד ואני לא נוגע בהם.
בנימין אלון: סעיף 3 מתייחס לחוק הכנסת והוא נותן את הפירוט, נאמר בו שבסעיף 9 לחוק הכנסת הקיים אחריו יבוא הדבר הזה.
בנימין אלון: סעיף 9 לחוק הכנסת הקיים אומר איך מכנסים את מליאת הכנסת בפגרה, היינו 25 חברי כנסת יכולים לדרוש דיון בפגרה.
בנימין אלון: יש חוות דעת של היועץ המשפטי צבי ענבר והשופט אהרון ברק שאין מניעה שידרשו גם העלאת הצעת חוק.
סאלח טריף: הסוגיה הזאת מוכרת בעקבות הבג"ץ שלך.
בנימין אלון: אני סבור שהדבר הכי טוב שייאמר - -
צבי ענבר: זו עניין תקנוני בכלל.
צבי ענבר: השאלה מה במסגרת הפגרה זה עניין תקנוני.
בנימין אלון: אני מציע להוסיף לסעיף 9 רק ארבע מילים.
צבי ענבר: אתה בעצם מצמצם, כי הטענה שלי היא שוועדת הכנסת מוסמכת בכל עניין שנראה לה מוצדק לאשר דיון גם בהצעת חוק בפגרה.
סאלח טריף: אתה בעצם רוצה להגביל אותנו.
אליעזר זנדברג: חבר הכנסת בני אלון בעצם רוצה להוציא את הסמכות שיש לכל ועדה בהצעות חוק בשלבים מסוימים.
בנימין אלון: אם 61 חברי הכנסת יחתמו על בקשה לדיון בהצעת חוק בפגרה, לא יהיה שיקול דעת לוועדת הכנסת, כי הכנסת אמרה את דברה.
בנימין אלון: 61 חברי הכנסת יצטרכו לחתום שהם רוצים את זה בפגרה.
בנימין אלון: זה לא מוריד את מה שאתה אומר לפי סעיף 147, שתמיד ועדת הכנסת יכולה לאשר.
סאלח טריף: כך תהפכו את חיי הכנסת לגיהינום.
אליעזר זנדברג: עד היום הכלל הוא בעצם כזה שהחוק השוכב בוועדה הוא בידי הוועדה, בכפוף לחצי שנה וכו'.
אליעזר זנדברג: היושב ראש הוא זה שקובע מתי ההצעה עולה לדיון.
אליעזר זנדברג: מה שחבר הכנסת בני אלון מציע בעצם הוא להפקיע את הסמכות הזאת מיושב ראש ועדה, כל ועדה, ולהעביר אותה לרוב חברי הכנסת.
אליעזר זנדברג: אני שואל אם ההיגיון הזה נכון לפגרה, למה הוא לא נכון בימים שהכנסת פועלת?
בנימין אלון: לדעתי הוא נכון גם באופן רגיל.
בנימין אלון: אבל לרגיל יש פרוצדורה שיכולה לעשות את זה.
בנימין אלון: אם 61 באים לוועדת הכנסת ומבקשים את זה, הם יכולים לאכוף את דעתם.
בנימין אלון: אני לא יכול להכריח את יושב ראש ועדת הכנסת בפגרה כל פעם לכנס ולדון.
בנימין אלון: אני לא בא לצמצם.
סאלח טריף: אני מבקש להצביע על הצעתו של חבר הכנסת בני אלון לתיקון הצעת חוק יסוד: הכנסת.
סאלח טריף: בעד – 3 נגד – 3
בנימין אלון: אני מבקש להגיש את זה כהסתייגות.
סאלח טריף: אני מבקש לאשר את הצעת החוק הזאת לקריאה שניה ושלישית כפי שמונחת לפנינו.
סאלח טריף: בעד – 4 נגד – 1
חברי הוועדה: יצחק גאגולה זהבה גלאון משה גפני עבד-אלמאלכ דהאמשה אליעזר זנדברג שאול יהלום אמנון כהן ישראל כץ אופיר פינס-פז יאיר פרץ רובי ריבלין זבולון אורלב דוד אזולאי בני אלון תמר גוז'נסקי צבי הנדל אבשלום וילן אביגדור ליברמן עוזי לנדאו יהודית נאות יובל שטיניץ אריה האן מזכיר הכנסת דוד לב סגן מזכיר הכנסת אבי לוי חשב הכנסת טובי חכימיאן
יועצים משפטיים: ארבל אסטרחן אסטרחן הלית ברק
קצרנית: בקשת יו"ר ועדת החוץ והביטחון לפטור את הצעת חוק חיילים שנספו במערכה (תגמולים ושיקום) (תיקון) – מחובת הנחה מוקדמת על שולחן הכנסת.
קצרנית: בקשת ועדת העבודה והרווחה לשחרור חוק הסכמים – מחובת הנחה על שולחן הכנסת.
קצרנית: בקשת מיזוג – ועדת העבודה.
קצרנית: בקשת ועדת חוקה לשחרור הצעת חוק עבירות מין – מחובת הנחה על שולחן הכנסת.
קצרנית: הצעת חוק קרן העם היהודי התשס"א-2000.
קצרנית: החלטת חסינות חברי הכנסת, זכויותיהם וחובותיהם (שירותי תקשורת ועתונים).
קצרנית: החלטות בעניין שכירת משרדים וקשר עם הציבור.
קצרנית: 8.
קצרנית: בקשות ועדת חוקה – שחרור של הצעת חוק שריון נטילת זכות השיבה התשס"א-2000, והצעת חוק לשחרור מוקדם של אסירים (תיקוני חקיקה).
קצרנית: 9.
קצרנית: בקשות יו"ר ועדת הפנים לשחרור א.
קצרנית: הצעת חוק הקאדים (תיקון מס' 10) התשס"א-2000 ב.
קצרנית: הצעת חוק הרשויות המקומיות (בחירת ראש הרשות וסגניו וכהונתם (תיקון מס' 22) התשס"א-2000.
קצרנית: הצעת חוק הרשות המקומית (מימון בחירות והוראת שעה).
קצרנית: 10.
קצרנית: שחרור ארנונה.
קצרנית: 11.
קצרנית: העברה מוועדה לוועדה כניסה לישראל.
קצרנית: 12.
קצרנית: בקשות ועדת חינוך לשחרור חוקים מחובת הנחה על שולחן הכנסת.
קצרנית: 13.
קצרנית: "הרכב ועדת חקירה פרלמנטרית לנושא: האלימות בספורט" – הצעת ח"כ אבשלום וילן.
קצרנית: 14.
קצרנית: אישור קובץ החלטות ועדת הכנסת בעניין שכר ותנאים לחברי הכנסת.
סאלח טריף: אנחנו מתחילים בבקשת יו"ר ועדת החוץ והביטחון לפטור את הצעת חוק חיילים שנספו במערכה (תגמולים ושיקום) (תיקון) – מחובת הנחה מוקדמת על שולחן הכנסת.
הלית ברק: לפנינו הצעת חוק ממשלתית שהוגשה במסגרת הסכמות עם המשפחות.
הלית ברק: הנושא התחיל להתגלגל כאשר הוגשו שתי הצעות חוק פרטיות על ידי מספר לא מבוטל של חברי כנסת.
הלית ברק: בעקבות דיונים שנערכו בשתי הצעות החוק הפרטיות האלה בוועדת החוץ והביטחון, ניסו משרדי הממשלה לגבש הסכמות עם המשפחות.
הלית ברק: ההסכמות הללו באו לידי ביטוי בשתי הצעות חוק ממשלתיות, שהוגשו ובוועדת הכנסת מוזגו לכדי הצעת חוק אחת, והיא זו אשר מונחת לפניכם.
הלית ברק: הצעת החוק הזאת מגבשת לא רק את ההסכמות אלא את ההטבות הניכרות לאותן משפחות שכולות.
סאלח טריף: אלו ההצעות שמוסכמות על הממשלה?
הלית ברק: בהחלט.
הלית ברק: הן מקובלות גם על המשפחות וגם על הממשלה.
סאלח טריף: אני מבקש להענות לבקשת יו"ר ועדת חוץ וביטחון לפטור את החוק מחובת הנחה.
סאלח טריף: מי בעד, רבותי?
סאלח טריף: ה צ ב ע ה בעד – 3 נגד – 1 בקשת יו"ר ועדת החוץ והביטחון אושרה.
סאלח טריף: בקשת ועדת העבודה והרווחה לשחרור חוק הסכמים קיבוציים
סאלח טריף: יש הצעת חוק של חברת הכנסת גוז'נסקי בעניין חוק הסכמים קיבוציים.
תמר גוז'נסקי: חוק הסכמים קיבוציים אושר בוועדת העבודה והרווחה לקריאה שנייה ושלישית והונח על שולחן הכנסת.
תמר גוז'נסקי: הגיע ערעור ממשרד ראש הממשלה.
תמר גוז'נסקי: בחוק עצמו היתה דחייה של הפעלת החוק על עובדי שירות הביטחון הכללי והמוסד לתפקידים מיוחדים לתקופה של שנתיים.
תמר גוז'נסקי: הם ביקשו ששר העבודה והרווחה יוכל בצו להאריך את זה לעוד שנה כל פעם באישור ועדת החוץ והביטחון.
תמר גוז'נסקי: עכשיו קיימנו ישיבה והוועדה אישרה את התיקון הזה על דעת כל הצדדים.
תמר גוז'נסקי: בזה העסק הסתיים.
תמר גוז'נסקי: אנחנו מבקשים לשחרר מחובת הנחה, כדי שנוכל להעלות את זה היום להצבעה.
סאלח טריף: מי בעד לאשר את בקשת יו"ר ועדת העבודה והרווחה?
סאלח טריף: ה צ ב ע ה בעד – 5 נגד – 0 הבקשה התקבלה.
סאלח טריף: בקשת מיזוג של ועדת העבודה והרווחה - הצעת חוק הנכים (זכויות שונות) התש"ס-2000, של ח"כ סילבן שלום והצעת חוק הביטוח הלאומי (תיקון מס' 40) (העלאת הקצבה לנכה), התש"ס-2000, של חבר הכנסת יורי שטרן.
סאלח טריף: אני ממשיך בבקשה של יו"ר ועדת העבודה והרווחה למזג את הצעת חוק הנכים (זכויות שונות).
סאלח טריף: היא אושרה בקריאה ראשונה ביום 2.8.2000.
סאלח טריף: הצעת חוק הביטוח הלאומי (תיקון מס' 40) אושרה בקריאה ראשונה ביום 22.8.2000.
סאלח טריף: כיוון ששתי ההצעות עוסקות בנושא דומה, יש למזג את שתי הצעות החוק.
סאלח טריף: אשר על כן, הם מבקשים את אישור הוועדה למזג את שתי ההצעות שעוסקות באותה סוגייה.
סאלח טריף: ה צ ב ע ה בעד – 5 נגד – 0 הבקשה אושרה.
סאלח טריף: בקשת ועדת חוקה, חוק ומשפט לשחרר מחובת הנחה את הצעת חוק למניעת העסקה עברייני מין במוסד הקשור לקטינים, תש"ס-2000, ואת הצעת החוק לתיקון
סאלח טריף: אנחנו עוברים לבקשת יו"ר ועדת החוקה, חוק ומשפט.
סאלח טריף: שתי הצעות חוק שוועדת החוקה, חוק ומשפט תסיים להכינן לקריאה שנייה ושלישית.
סאלח טריף: מבקש את אישור ועדת הכנסת להביאן לקריאה שנייה ושלישית ביום ההנחה, והן: 1.
סאלח טריף: הצעת חוק למניעת העסקת עברייני מין במוסד הקשור לקטינים, התש"ס-2000.
סאלח טריף: הצעת חוק לתיקון דיני הראיות (הגנת ילדים) (תיקון מס' 8).
סאלח טריף: אני מבקש לאשר את בקשתו של יו"ר ועדת החוקה ,חוק ומשפט.
סאלח טריף: ה צ ב ע ה בעד – 5 נגד – 0 אושר 5.